ปัสสาวะมีกลิ่นยาเหมือนกินยาเวลาป่วย สีของปัสสาวะใสไม่มีสี ไม่มีฟอง มีเหลืองบ้างถ้าทานน้ำน้อย กลิ่นเป็นแบบนี้มาสองสามอาทิตย์ครับ ไม่มีแสบขัด ไม่มีเล็ดหรือซึม ปัสสาวะพุ่งปกติ ไม่มีปวดตอนปัสสาวะ ไม่มีเลือด ไม่ปวดหลัง นอนหลับ ปกติ ทานอาหารได้ปกติ ออกกำลังกายเป็นประจำ ไม่กินอาหารเสริม ไม่กินวิตามิน ไม่มียาที่ต้องกินประจำอยากถามคุณว่าเกิดจากอะไร ขอบครับ
สวัสดีครับ Mr. PCโดยปกติ ปัสสาวะที่มีกลิ่นแปลกไปแสดงว่ามีสารเคมีแปลกปลอมเข้ามาปะปนในปัสสาวะ ซึ่งโดยส่วนใหญ่เกิดจากยา วิตามิน หรือ อาหารบางชนิด เช่น หน่อไม้ฝรั่ง บีทรูท หากไม่เคยมีประวัติรับประทานสิ่งเหล่านั้น ก็ควรระวังถึงภาวะที่ทำให้สารเคมีในร่างกายของเราเปลี่ยนไปได้ อาทิเช่น1. เบาหวาน2. การติดเชื้อในทางเดินปัสสาวะ3. โรคนิ่วในทางเดินปัสสาวะ4. โรคทางเมตาโบลิซมอื่นๆเนื่องจากมีอาการมาหลายสัปดาห์แล้ว แนะนำให้พบแพทย์เพื่อตรวจปัสสาวะเพิ่มเติมดีกว่าครับ เนื่องจากแต่ละโรคที่กล่าวมามีวิธีรักษาที่แตกต่างกันครับ